**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

**ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ &**

**ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ**

 Λάρισα, 07/02/2025

**ΔΕΛΤΙΟ ΤΥΠΟΥ**

**Θέμα: 1ο FORUM ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

**3η Ημερίδα Υποψηφίων Διδακτόρων του Τμήματος Διοίκησης Επιχειρήσεων​**

**4η Ημερίδα Υποψηφίων Διδακτόρων του Τμήματος Λογιστικής και Χρηματοοικονομικής**

Το Τμήμα Διοίκησης Επιχειρήσεων και το Τμήμα Λογιστικής και Χρηματοοικονομικής του Πανεπιστημίου Θεσσαλίας διοργανώνουν το **1ο FORUM ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**, το οποίο περιλαμβάνει την **3η Ημερίδα Υποψηφίων Διδακτόρων** του Τμήματος Διοίκησης Επιχειρήσεων και την **4η Ημερίδα Υποψηφίων Διδακτόρων του Τμήματος Λογιστικής και Χρηματοοικονομικής.**

Στη διάρκεια της εκδήλωσης, οι υποψήφιοι διδάκτορες θα παρουσιάσουν πρωτότυπες ερευνητικές εργασίες που καλύπτουν ένα ευρύ φάσμα σύγχρονων ζητημάτων: από τη Διοίκηση Επιχειρήσεων, και τη Λογιστική και στη Χρηματοοικονομική. Οι θεματικές ενότητες αντανακλούν την πολυπλοκότητα και τις απαιτήσεις του σημερινού επιχειρηματικού περιβάλλοντος, καθώς και τους οικονομικούς παράγοντες που το διαμορφώνουν.

Η εκδήλωση θα πραγματοποιηθεί **το Σάββατο, 8 Φεβρουαρίου 2025**, στις **10:00** το πρωί, στο κτήριο του Τμήματος Διοίκησης Επιχειρήσεων στη Γαιόπολις. Η επίσημη έναρξη θα λάβει χώρα στο Αμφιθέατρο ΙΙ, ενώ οι παρουσιάσεις των υποψηφίων διδακτόρων θα εξελιχθούν στις Αίθουσες 1–3 του πρώτου ορόφου.

Η συμμετοχή είναι ελεύθερη για το κοινό.

Μπορείτε να βρείτε το αναλυτικό πρόγραμμα της εκδήλωσης στο link [**https://accfin.uth.gr/wp.../uploads/2025\_Agenda\_v1.1.pdf**](https://accfin.uth.gr/wp-content/uploads/2025_Agenda_v1.1.pdf?fbclid=IwZXh0bgNhZW0CMTAAAR0f6KrEmNuQRHvDXMlYrMy4QNYyDOrGzZzmYxqz32fYB1wHELUjZl23DMg_aem_dD0L54Gao0dsdEUnhIJJCw)

Ενώ τα πρακτικά του συνεδρίου βρίσκονται στη διεύθυνση [**https://accfin.uth.gr/phdhmerida2025/**](https://accfin.uth.gr/phdhmerida2025/?fbclid=IwZXh0bgNhZW0CMTAAAR2GEFaJEUlhrccoHbyfMalUmzjiBXWa6xNorQK7po12K494b2KCFKgUUYw_aem_YR6qn8geJcSOLYi9_yETFg)

Για περισσότερες πληροφορίες ή διευκρινίσεις, μπορείτε να επικοινωνείτε στα τηλέφωνα

* Τμήμα Διοίκησης Επιχειρήσεων: (+30) 2410-684235
* Τμήμα Λογιστικής & Χρηματοοικονομικής: (+30) 2410-684270, 2410-684632

ή στα Email

* Τμήμα Διοίκησης Επιχειρήσεων: g-de@uth.gr
* Τμήμα Λογιστικής & Χρηματοοικονομικής: g-accfin@uth.gr

**Ο πρόεδρος της οργανωτικής επιτροπής**

**Καθηγητής Αθανάσιος Κουστέλιος**